07/01/2016 | Administración LocalMunicipal
Moeche
Aprobación definitiva da Ordenanza fiscal número 2 reguladora da taxa pola actividade de control e verificación de actuacións urbanísticas

O Pleno Municipal, en sesión celebrada o día 11 de novembro de 2015, acordou aprobar provisionalmente a imposición da Taxa POLA ACTIVIDADE DE CONTROL E VERIFICACIÓN DE ACTUACIÓNS URBANÍSTICAS e a Ordenanza fiscal reguladora da mesma. Transcorridos os prazos de exposición pública sen presentarse alegación algunha, a ordenanza enténdese definitivamente aprobada, entrando en vigor o día seguinte do da súa publicación no Boletín Oficial da Provincia permanecendo en vigor ata a súa modificación ou derrogación expresa ORDENANZA FISCAL Nº 2 REGULADORA DA TAXA POLA ACTIVIDADE DE CONTROL E VERIFICACIÓN DE ACTUACIÓNS URBANÍSTICAS No uso das facultades concedidas polos arts.133.2 e 142 da Constitución e polo Art.106 da Lei 7/85, de 2 de abril sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como nos artigos 20 e seguintes, todos eles do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece e regula mediante a presente Ordenanza fiscal a “Taxa pola actividade municipal de control e verificación das actuacións urbanísticas”, tanto das que precisen licenza como das sometidas ao réxime de comunicación previa.1. Constitúe o feito impoñible da taxa a actividade municipal, técnica e administrativa, tendente a verificar se os actos de edificación e uso do solo, a que fai referencia o 194 da Lei 9/2002, de 30 de decembro, de ordenación urbanística e protección do medio rural de Galicia, así como a súa normativa de desenvolvemento, que se realicen no termo municipal; se axusten ou non ás normas urbanísticas de edificación e policía previstas na lexislación urbanística de edificación e policía previstas na lexislación urbanísticas ou nas Normas subsidiarias do planeamento municipal ou instrumento de ordenación que as substitúa.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003 de 17 de decembro, xeral tributaria: a) Solicitantes da respectiva licenza ou que presenten a comunicación previa ou declaración responsable nos casos en que proceda. b) Executantes das instalacións, construcións e obras cando realizaranse sen a preceptiva licenza ou sen presentar a comunicación previa ou declaración responsable cando se permita.2. En todo caso, terán a condición de substitutos do contribuínte, os construtores e contratistas das obras. Responderán solidaria e subsidiariamente da débeda tributaria as persoas ou entidades ás que se refiren os artigos 42 e 43 da Lei xeral tributaria deste tributo, de acordo co previsto nos mesmos Serán responsables subsidiarios os administradores de sociedades e síndicos, os interventores ou liquidadores de quebras, concursos e sociedades en xeral, nos supostos e co alcance que sinala o Art.40 da LXT.1. A base impoñible deste imposto está constituída polo custo real e efectivo da obra, construción ou instalación, determinado segundo os criterios establecidos na Ordenanza fiscal nº 10 reguladora do Imposto sobre construcións instalacións e obras.2. A cota do imposto será o resultado de aplicar á Base Impoñible o tipo de gravame.3. O Tipo de gravame será cero con cincuenta por cento (0,50%), agas nos supostos de denegación da licenza, nese caso o tipo de gravame será do 0,25%. 4. No suposto de desestimento formulado polo solicitante con anterioridade á concesión da licenza, as cotas a liquidar serán as que respondan á actividade municipal efectivamente desenvolta, non podendo, en todo caso, superar o 70% do total da cota a pagar.5.- Establecese unha tarifa mínima de 90 euros. Esta tarifa mínima será a aplicable, igualmente, a todas aquelas actividades urbanísticas que non impliquen execución de obra, (parcelacions, reparcelacions e análogos) sempre e cando sea necesario a actividade municipal de control e verificación das actuacións realizadas. Nos supostos previstos nos apartados 3 e 4 da presente base a porcentaxe aplicarase sobre esa tarifa mínima de 90 euros, · Denegación de licenza.- 22,50 €, que serán devoltos de oficio polo Concello unha vez acordada a denegación da actuación urbanística solicitada · Desestimento.- 63 €, neste caso o interesado deberá presentar unha solicitude de devolución de ingresos xunto co escrito no que se comunica o desestimento da execución da actividade urbanística de que se trate Non se concederán exencións de ningunha clase.1. Devengarase a taxa e nace a obriga de contribuír cando se inicie a actividade municipal que constitúe o seu feito impoñible. Para os efectos, entenderase iniciada dita actividade na data de presentación da oportuna solicitude da licenza urbanística ou coa presentación da comunicación previa de inicio de obra ou actividade nos casos en que proceda, se o suxeito pasivo formulase expresamente esta.2. Cando as obras ou actividades se iniciasen ou executasen sen ter obtido a oportuna licenza ou presentado a comunicación previa, a taxa devengarase cando se inicie efectivamente a actividade municipal conducente a determinar se a obra en cuestión é ou non conforme coa normativa aplicable, con independencia da iniciación do expediente administrativo que poida instruírse para tal efecto ou a súa demolición se non fosen conformes á normativa aplicable.3. A obriga de contribuír, unha vez nacida, non se verá afectada en modo ningún pola denegación da licenza solicitada, nin pola renuncia ou desistimento do solicitante unha vez concedida a licenza. Igualmente acontecerá en caso de desconformidade da comunicación previa ou declaración responsable presentada coa normativa aplicable ou retirada da comunicación previa ou declaración responsable ou por ser incompletas ou inexactas.1. As persoas interesadas na execución de obras ou exercicio de actividades presentarán, previamente, no rexistro xeral a oportuna solicitude de licenza ou presentaran a comunicación previa cando proceda, achegando proxecto visado polo Colexio Oficial respectivo, con especificación detallada da natureza da obra e lugar de emprazamento, na que se fará constar o importe estimado da obra, medicións e o destino do edificio.2. Cando se trate daqueles actos en que non sexa esixible a formulación de proxecto subscrito por técnico competente á solicitude de licenza ou comunicación previa achegarase un orzamento das obras a realizar, así como unha descrición detallada da superficie afectada, número de departamentos, materiais a empregar e, en xeral, das características da obra ou acto, os datos da cal permitan comprobar o custo daqueles.3. Se despois de formulada a solicitude de licenza ou presentada a comunicación previa ou declaración responsable cando proceda, se modificase ou ampliase o proxecto deberá poñerse en coñecemento da administración municipal, achegando o novo orzamento ou o reformado e, no seu caso, planos e memorias da modificación ou ampliación. De acordo coa potestade recoñecida no artigo 27 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, establécese o réxime de autoliquidación da taxa. Para os efectos, o solicitante presentará a declaración-liquidación da taxa e xustificante de ter ingresado a cota tributaria ao mesmo tempo que solicita o outorgamento da correspondente licenza urbanística ou que presenta a comunicación previa. En todo o relativo á cualificación de infraccións tributarias, así como das sancións que corresponden en cada caso, estarase ao disposto nos artigos 178 e seguintes da Lei 58/2003 de 17 de decembro, xeral tributaria. A presente ordenanza entrará en vigor o día seguinte do da súa publicación no Boletín Oficial da Provincia permanecendo en vigor ata a súa modificación ou derrogación expresa. Moeche, 29 de decembro de 2015 A Alcaldesa Asdo. Beatriz Bascoy Maceiras